ਮੁਜ਼ਾਫਤ

ਮੁਜ਼ਾਫਤ ਰੂਪਨਗਰ ਜ਼ਿਲ੍ਹਾ ਅਤੇ ਤਹਿਸੀਲ ਚਮਕੌਰ ਸਾਹਿਬ ਦਾ ਪਿੰਡ ਹੈ। ਇਹ ਪਿੰਡ ਰੋਪੜ-ਮਾਛੀਵਾੜਾ ਮੁੱਖ ਸੜਕ ‘ਤੇ ਸਥਿਤ ਹੈ। ਇਸ ਪਿੰਡ ਦੇ ਗੁਆਂਢੀ ਪਿੰਡਾਂ ਬੇਲਾ, ਜਗਤਪੁਰ, ਭੈਰੋਮਾਜਰਾ, ਜਟਾਣਾ, ਸ਼ੇਖੂਪੁਰ ਤੇ ਫਿਰੋਜ਼ਪੁਰ ਹਨ। ਇਹ ਪਿੰਡ ਜ਼ਿਲ੍ਹਾ ਰੋਪੜ ਤੋਂ 12 ਕਿਲੋਮੀਟਰ, ਚਮਕੌਰ ਸਾਹਿਬ ਤੋਂ 6 ਕਿਲੋਮੀਟਰ ਅਤੇ ਬੇਲਾ ਤੋਂ 2 ਕਿਲੋਮੀਟਰ ਪੂਰਬ ਵੱਲ ਵਸਿਆ ਹੈ। ਪਿੰਡ ਦੇ ਸੈਣੀ ਭਾਈਚਾਰੇ ਦੀ ਬਹੁਮਤ ਹੈ। ਦੇਸ਼ ਦੀ ਵੰਡ ਤੋਂ ਪਹਿਲਾਂ ਇਸ ਪਿੰਡ ਵਿੱਚ ਮੁਸਲਮਾਨਾਂ ਦੇ ਘਰ ਹੋਇਆ ਕਰਦੇ ਸਨ। ਇਸ ਪਿੰਡ ਦੇ ਉੱਤਰ ਵਿੱਚ ਤਿੰਨ ਕਿਲੋਮੀਟਰ ਦੇ ਫ਼ਾਸਲੇ ‘ਤੇ ਸਤਲੁਜ ਦਰਿਆ ਹੈ। ਪੂਰਬ ਵੱਲ ਸੀਸਵਾਂ ਨਦੀ ਅਤੇ ਬੁਧਕੀ ਨਦੀ, ਦੱਖਣ ਵਾਲੇ ਪਾਸੇ ਸਰਹਿੰਦ ਨਹਿਰ, ਪੱਛਮ ਵੱਲ ਸਰਹਿੰਦ ਨਹਿਰ ਦੇ ਫਾਲਤੂ ਪਾਣੀ ਦੀ ਨਿਕਾਸੀ ਲਈ ਨਾਲਾ ਹੈ। ਇਸਦੀ ਪਿੰਡ ਦੀ ਅਬਾਦੀ ਇੱਕ ਹਜ਼ਾਰ ਦੇ ਲਗਭਗ ਹੈ।
ਵਿਸ਼ੇਸ਼ ਵਿਅਕਤੀ
ਡਾ. ਰਾਜਿੰਦਰ ਸਿੰਘ ਬਾਇਓਲੋਜੀ ਵਿਸ਼ੇ ‘ਤੇ ਅਮਰੀਕਾ ਤੋਂ ਡਾਕਟਰੇਟ, ਪ੍ਰੋ. ਧਿਆਨ ਕੌਰ ਪੰਜਾਬ ਯੂਨੀਵਰਸਿਟੀ ਪਿੰਡ ਦੇ ਵਸਨੀਕ ਹਨ।
ਸਹੂਲਤਾਂ
ਪ੍ਰਾਇਮਰੀ ਸਕੂਲ, ਬਾਬਾ ਅਜੀਤ ਸਿੰਘ ਜੁਝਾਰ ਸਿੰਘ ਮੈਮੋਰੀਅਲ ਕਾਲਜ ਵਿਦਿਆਰਥੀ ਨੂੰ ਸਿੱਖਿਆ ਦੇ ਰਹੇ ਹਨ।

 ਹਵਾਲੇ 

ਸ਼੍ਰੇਣੀ:ਰੂਪਨਗਰ ਜ਼ਿਲ੍ਹੇ ਦੇ ਪਿੰਡ